Πρόταση απόφασης του Ευρωπαϊκού Κοινοβουλίου και του Συμβουλίου για τη σύσταση συμβουλευτικής επιτροπής για την ελεύθερη διακίνηση και την κοινωνική ασφάλιση των εργαζομένων εντός της Κοινότητας και για τροποποίηση των κανονισμών του Συμβουλίου (ΕΟΚ) αριθ. 1612/68 και (ΕΟΚ) αριθ. 1408/71 (98/C 344/09) (Κείμενο που παρουσιάζει ενδιαφέρον για τον ΕΟΧ) COM(1998) 394 τελικό - 98/0231(COD)

(Υποβλήθηκε από την Επιτροπή στις 14 Οκτωβρίου 1998)

ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ ΚΑΙ ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως τα άρθρα 49, 51 και 235,

την πρόταση της Ευρωπαϊκής Επιτροπής,

τη γνώμη της Οικονομικής και Κοινωνικής Επιτροπής,

Αποφασίζοντας σύμφωνα με τη διαδικασία του άρθρου 189 Β της συνθήκης,

Εκτιμώντας:

(1) ότι η διαβούλευση με τους κοινωνικούς εταίρους αποτελεί θεμελιώδες στοιχείο για την εφαρμογή της ελεύθερης κυκλοφορίας 7

(2) ότι ο συντονισμός των συστημάτων κοινωνικής ασφάλισης αποτελεί το αναγκαίο επακόλουθο της ουσιαστικής άσκησης της ελεύθερης κυκλοφορίας των εργαζομένων 7 ότι μία συνολική θεώρηση των προβλημάτων που αφορούν την ελεύθερη διακίνηση και το συντονισμό των συστημάτων κοινωνικής ασφάλισης είναι σημαντική 7

(3) ότι οι κοινωνικοί εταίροι ζήτησαν τη συγχώνευση των συμβουλευτικών επιτροπών που υφίστανται στον τομέα της ελεύθερης διακίνησης και της κοινωνικής ασφάλισης με σκοπό τον εξορθολογισμό των πόρων τους και τη βελτίωση της λειτουργίας τους 7

(4) ότι η δημιουργία μιας ενιαίας συμβουλευτικής επιτροπής για τη συζήτηση των θεμάτων κοινωνικής ασφάλισης και ελεύθερης διακίνησης δύναται να ενισχύσει την αποτελεσματικότητα αυτής της επιτροπής επιτρέποντας σε αυτήν να έχει σφαιρική προσέγγιση της προβληματικής της ελεύθερης κυκλοφορίας 7

(5) ότι η νέα συμβουλευτική επιτροπή πρέπει να αποτελέσει συνέχεια της συμβουλευτικής επιτροπής για την ελεύθερη διακίνηση των εργαζομένων και της συμβουλευτικής επιτροπής για την κοινωνική ασφάλιση των διακινουμένων εργαζομένων 7

(6) ότι είναι σημαντικό να διατηρηθούν η δομή, η σύνθεση και οι κανόνες λειτουργίας που εφαρμόζονται στις σημερινές επιτροπές 7

(7) ότι είναι σημαντική μία ισορροπημένη συμμετοχή μεταξύ ανδρών και γυναικών στη συμβουλευτική επιτροπή 7

(8) ότι η εντολή των μελών της επιτροπής θα πρέπει να επεκταθεί σε τέσσερα έτη, σύμφωνα με τις πρακτικές που ισχύουν για άλλες επιτροπές καθώς και με σκοπό την ενίσχυση της διάρκειας και αποτελεσματικότητας της επιτροπής 7

(9) ότι τα καθήκοντα της συμβουλευτικής επιτροπής θα πρέπει να καλύψουν σε μεγάλο βαθμό τα καθήκοντα των σημερινών επιτροπών, προσθέτοντας συγχρόνως μία συνοχή και έναν εξορθολογισμό με σκοπό την αύξηση της αποτελεσματικότητας και της συνολικής προοπτικής στην ανάλυση της ελεύθερης κυκλοφορίας 7

(10) ότι τα καθήκοντα της συμβουλευτικής επιτροπής θα πρέπει να λάβουν υπόψη τη σημασία του συντονισμού των εθνικών πολιτικών για την απασχόληση, υπογραμμίζοντας το ρόλο και την προστιθέμενη αξία της κινητικότητας των εργαζομένων 7

(11) ότι η κατάσταση των εργαζομένων που είναι υπήκοοι τρίτων χωρών στα κράτη μέλη θα πρέπει επίσης να αποτελέσει το αντικείμενο μελέτης και ανάλυσης από τη συμβουλευτική επιτροπή και ότι είναι ως εκ τούτου σημαντικό να δύνανται οι κοινωνικοί εταίροι να συζητούν και να αποφαίνονται επί των θεμάτων αυτών 7

(12) ότι είναι απαραίτητο να διαγραφούν οι διατάξεις του κανονισμού (ΕΟΚ) αριθ. 1612/68 του Συμβουλίου περί της ελεύθερης κυκλοφορίας των εργαζομένων στο εσωτερικό της Κοινότητας (1), όπως τροποποιήθηκε τελευταία από τον κανονισμό (ΕΚ) αριθ. [. . .] του Ευρωπαϊκού Κοινοβουλίου και του Συμβουλίου και του κανονισμού (ΕΟΚ) αριθ. 1408/71 του Συμβουλίου, της 14ης Ιουνίου 1971, περί εφαρμογής των συστημάτων κοινωνικής ασφαλίσεως στους μισθωτούς, στους μη μισθωτούς και στα μέλη των οικογενειών τους που διακινούνται εντός της Κοινότητας (2), όπως τροποποιήθηκε τελευταία από τον κανονισμό (ΕΚ) αριθ. 1606/98 (3) δυνάμει των οποίων είχαν συσταθεί οι συμβουλευτικές επιτροπές σε θέματα ελεύθερης διακίνησης και κοινωνικής ασφάλισης των εργαζομένων εντός της Κοινότητας 7

(13) ότι η συμπερίληψη θεμάτων που αφορούν τους υπηκόους τρίτων χωρών στις αρμοδιότητες της συμβουλευτικής επιτροπής επιτρέπει στους κοινωνικούς εταίρους να ασχοληθούν κατά τρόπο πλήρη και αποτελεσματικό με όλα τα ζητήματα που συνδέονται με την κινητικότητα των εργαζομένων 7 ότι για την εκπλήρωση του σκοπού αυτού, η συνθήκη δεν προβλέπει άλλες αρμοδιότητες δράσης πέραν εκείνων του άρθρου 235,

ΑΠΟΦΑΣΙΖΟΥΝ:

Άρθρο 1

Συνιστάται συμβουλευτική επιτροπή για την ελεύθερη διακίνηση και την κοινωνική ασφάλιση των εργαζομένων εντός της Κοινότητας (καλούμενη εφεξής «η επιτροπή») για να επικουρεί την Επιτροπή κατά την εξέταση ζητημάτων που προκύπτουν από την ελεύθερη διακίνηση των εργαζομένων, το συντονισμό των συστημάτων κοινωνικής ασφάλισης καθώς και τη σχέση μεταξύ αυτών και των ζητημάτων απασχόλησης.

Άρθρο 2

1. Η επιτροπή συντίθεται από 90 τακτικά μέλη, με συμμετοχή από κάθε κράτος μέλος:

α) δύο εκπροσώπων της κυβέρνησης, εκ των οποίων ένα μέλος της διοικητικής επιτροπής για την κοινωνική ασφάλιση των διακινουμένων εργαζομένων που προβλέπεται στο άρθρο 80 του κανονισμού (ΕΟΚ) αριθ. 1408/71 και ένα μέλος της τεχνικής επιτροπής για την ελεύθερη διακίνηση των εργαζομένων, που προβλέπεται από το άρθρο 32 του κανονισμού (ΕΟΚ) αριθ. 1612/68 7

β) δύο εκπροσώπων των επαγγελματικών οργανώσεων των εργαζομένων 7

γ) δύο εκπροσώπων των επαγγελματικών οργανώσεων των εργοδοτών.

Για κάθε μία από τις κατηγορίες που αναφέρονται στο πρώτο εδάφιο, διορίζεται ένα αναπληρωματικό μέλος ανά κράτος μέλος.

2. Τα τακτικά μέλη και τα αναπληρωματικά μέλη διορίζονται από τα κράτη μέλη, που καταβάλουν προσπάθεια, σε ό,τι αφορά τους εκπροσώπους των επαγγελματικών οργανώσεων εργαζομένων και εργοδοτών, να υπάρχει στη σύνθεση της συμβουλευτικής επιτροπής ισότιμη εκπροσώπηση των διαφόρων ενδιαφερομένων τομέων.

Ο κατάλογος των τακτικών και αναπληρωματικών μελών γνωστοποιείται στην Επιτροπή από κάθε κράτος μέλος.

3. Τα κράτη μέλη καταβάλουν προσπάθεια ώστε να εξασφαλιστεί ισορροπημένη συμμετοχή μεταξύ ανδρών και γυναικών στη σύνθεση της συμβουλευτικής επιτροπής.

4. Η διάρκεια της εντολής των τακτικών και αναπληρωματικών μελών είναι τέσσερα ετη. Η εντολή τους είναι ανανεώσιμη. Μετά τη λήξη της εντολής τους, τα τακτικά και αναπληρωματικά μέλη συνεχίζουν να εκτελούν τα καθήκοντά τους μέχρις ότου γίνει ή αντικατάστασή τους ή η ανανέωση της εντολής τους.

Άρθρο 3

1. Της συμβουλευτικής επιτροπής προεδρεύει ένα μέλος της Επιτροπής ή εκπρόσωπός του. Ο πρόεδρος δεν συμμετέχει στις ψηφοφορίες. Η Γραμματεία εξασφαλίζεται από τις υπηρεσίες της Επιτροπής.

2. Η επιτροπή συνεδριάζει τουλάχιστον μία φορά ανά έτος. Συγκαλείται από τον πρόεδρό της, είτε με δική του πρωτοβουλία είτε μετά από γραπτή αίτηση που απευθύνεται σ' αυτόν από τουλάχιστον το ένα τρίτο των μελών. Η αίτηση αυτή θα πρέπει να περιέχει συγκεκριμένες προτάσεις σε ό,τι αφορά την ημερήσια διάταξη.

3. Κατόπιν προτάσεως του προέδρου της, η επιτροπή δύναται, κατ' εξαίρεση, να αποφασίζει να δέχεται σε ακρόαση κάθε πρόσωπο ή εκπρόσωπο οργανισμού που διαθέτει εκτεταμένη εμπειρία σε θέματα ελεύθερης διακίνησης των εργαζομένων ή κοινωνικής ασφάλισης.

4. Οι γνώμες και προτάσεις της επιτροπής είναι αιτιολογημένες. Λαμβάνονται κατ' απόλυτο πλειοψηφία των εγκύρων ψήφων, συνοδεύονται δε από σημείωμα, όπου αναφέρονται οι απόψεις που διατυπώθηκαν από τη μειοψηφία, όταν αυτή το ζητήσει.

Άρθρο 4

Η συμβουλευτική επιτροπή έχει δικαιοδοσία, μετά από αίτημα της Επιτροπής, της διοικητικής επιτροπής για την κοινωνική ασφάλιση, της τεχνικής επιτροπής για την ελεύθερη κυκλοφορία των εργαζομένων ή με δική της πρωτοβουλία να ασκεί τα ακόλουθα καθήκοντα:

α) να εξετάζει τα προβλήματα που συνδέονται με την ελεύθερη διακίνηση και την κοινωνική ασφάλιση των εργαζομένων, ιδίως σε ό,τι αφορά τους δεσμούς και τον αντίκτυπο της διακίνησης των εργαζομένων ως προς τις εθνικές πολιτικές απασχόλησης των κρατών μελών 7

β) να μελετά κατά τρόπο γενικό, τα αποτελέσματα της εφαρμογής των κοινοτικών κανόνων που αφορούν την ελεύθερη διακίνηση των εργαζομένων και το συντονισμό των συστημάτων κοινωνικής ασφάλισης καθώς και ενδεχόμενα συμπληρωματικά μέτρα 7

γ) να υποβάλει ενδεχομένως στην Επιτροπή αιτιολογημένες προτάσεις αναθεώρησης των κοινοτικών κανόνων που αφορούν την ελεύθερη διακίνηση των εργαζομένων και το συντονισμό των συστημάτων κοινωνικής ασφάλισης 7

δ) να διατυπώνει, μετά από αίτημα της Επιτροπής ή με δική της πρωτοβουλία, γνώμες επί γενικών θεμάτων ή θεμάτων αρχής, ιδίως σε ό,τι αφορά τις ανταλλαγές πληροφοριών σχετικά με την εξέλιξη της αγοράς της απασχόλησης, τις μετακινήσεις των εργαζομένων μεταξύ κρατών μελών, τα προγράμματα ή τα μέτρα που προορίζονται για την ανάπτυξη του επαγγελματικού προσανατολισμού και της επαγγελματικής κατάρτισης και που έχουν χαρακτήρα ο οποίος αποβλέπει στην αύξηση των δυνατοτήτων της ελεύθερης διακίνησης και της απασχόλησης καθώς και αναφορικά με κάθε μορφή συνδρομής υπέρ των εργαζομένων και των οικογενειών τους, συμπεριλαμβανομένης της κοινωνικής συνδρομής και της στέγασης των εργαζομένων 7

ε) να εξετάζει τα γενικά ζητήματα ή ζητήματα αρχής και τα προβλήματα που θέτει η εφαρμογή των κανονισμών που περιλαμβάνονται στο πλαίσιο των διατάξεων του άρθρου 51 της συνθήκης 7

στ) να εξετάζει τα ζητήματα που συνδέονται με τα δικαιώματα και τις υποχρεώσεις στα κράτη μέλη των εργαζομένων που είναι υπήκοοι τρίτων χωρών και κατοικούν στην Κοινότητα.

Άρθρο 5

1. Μέχρι τη στιγμή κατά την οποία τα κράτη μέλη θα προβούν στο διορισμό των μελών της επιτροπής σύμφωνα με το άρθρο 2, η σύγκληση των τακτικών μελών για τις συνεδριάσεις της επιτροπής διέπεται από τους κανόνες που προβλέπονται στις παραγράφους 2 και 3 του παρόντος άρθρου.

2. Τα τακτικά μέλη της συμβουλευτικής επιτροπής για την ελεύθερη διακίνηση και της συμβουλευτικής επιτροπής για την κοινωνική ασφάλιση θεωρούνται ως τακτικά μέλη της επιτροπής.

Εντούτοις, δεν θα μπορούν να συμμετέχουν στις συνεδριάσεις της επιτροπής παρά μόνο δύο τακτικά μέλη για κάθε μια από τις τρεις κατηγορίες που προβλέπονται στο άρθρο 2 παράγραφος 1. Εκτός διαφορετικής υπόδειξης από ένα κράτος μέλος, η Επιτροπή θα συγκαλεί για κάθε συνεδρίαση τα δύο αρχαιότερα μέλη κάθε κατηγορίας, επιλέγοντας συγχρόνως έναν εκπρόσωπο της παλαιάς συμβουλευτικής επιτροπής για την ελεύθερη διακίνηση και έναν εκπρόσωπο της παλαιάς συμβουλευτικής επιτροπής για την κοινωνική ασφάλιση. Αν περισσότερα των δύο μελών έχουν την ίδια αρχαιότητα, η επιλογή θα γίνεται κατ' αλφαβητική σειρά.

3. Για την πρόσκληση των μελών των επαγγελματικών οργανώσεων, η Επιτροπή θα φροντίζει να τηρεί, ανεξάρτητα από το κριτήριο της αρχαιότητας και της αλφαβητικής σειράς, την αντιπροσωπευτικότητα των διαφόρων ενδιαφερομένων τομέων.

Σε περίπτωση κωλύματος των προσκληθέντων τακτικών μελών, θα μπορούν να τα αντικαταστήσουν τα λοιπά τακτικά μέλη. Σε περίπτωση κωλύματος αυτών, θα μπορούν να τα αντικαταστήσουν τα αναπληρωματικά μέλη της τεχνικής επιτροπής για την ελεύθερη διακίνηση των εργαζομένων και της συμβουλευτικής επιτροπής για την κοινωνική ασφάλιση.

Άρθρο 6

Τα άρθρα 24 έως 31 του κανονισμού (ΕΟΚ) αριθ. 1612/68 και τα άρθρα 82 και 83 του κανονισμού (ΕΟΚ) αριθ. 1408/71 διαγράφονται.

Άρθρο 7

Τα κράτη μέλη διαβιβάζουν στην Επιτροπή εντός προθεσμίας τριών μηνών από τη θέση σε ισχύ της παρούσας απόφασης, τον κατάλογο τακτικών και αναπληρωματικών μελών που διορίστηκαν σύμφωνα με τη διαδικασία του άρθρου 2.

Άρθρο 8

Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα των Ευρωπαϊκών Κοινοτήτων.

(1) ΕΕ L 257 της 19.10.1968, σ. 2.

(2) ΕΕ L 149 της 5.7.1971, σ. 2.

(3) ΕΕ L 209 της 25.7.1998, σ. 1.